Di ṣenf-agi nufa-d belli S. CHABI issemres allus n wawal s unemgal-is di tesrit, maca ɣas ulamma llan di tmedyazt maca mačči d wid i d-yemmalen iferdisen n tmellaɣt. Deg tesrit, allus n wawal s unemgal-is deg umedya-agi amezwaru,n uḍris Tḥemmel-iyi iban-d s umyag yellan di teqbaylit “yeɣli”, i umi yesseḍfer umeskar anemgal-ines “yecṛeq”. Rnu ɣer yisem “iṭij”i yellan di teqbaylit, yesseḍfer-as diɣen umeskar anemgal-is“ṭṭlam”. Sin n yinemgalenagi, sɛan anamek imi asemres-nsen lqay.Yessexdem-iten umeskar s wudem n uskeɛrer imi ibeggen-d yis-sen akud yesɛedday uwadem di beṛṛa, imi ur yesɛi ara ccɣel, yettɛeṭṭil, segmi ara d-yecreq yitij arma yeɣli-d ṭṭlam, ḥaca yelli-s nubulunji i yettɛassa. Imi zgant teṭṭuccin-is ɛussen-tabalku n uxxamn ubulanji.